O Boerevolk, (skisofrene Volk?) | SkalkSkryf
Geleende goed »
O Boerevolk, (skisofrene Volk?)
Julie 1, 2010 deur Louwie Onlangs skryf iemand in `n koerant oor `n vreemde verskynsel by ons Afrikaners. Vir een of ander rede, sê hy, beskryf ons ons self as hierdie agterlike, dom, plaasjapie-agtige kirikature. As ons van die “gemiddelde” Afrikaner praat, dan beskryf ons hom soos Deon Lamprecht nou eendag in sy verslag oor die sokker in Nelspruit. Hy praat van die regulars in `n baar as die manne met die vleiskuiwe, die baarde, die boeppense en die kortbroeke. Hy vertel neerhalend hoe hulle nie in die sokker belangstel nie , maar neuroties in hulle glase in staar en “wedywer vir vatkans” aan die kelnerin, `n deurleefde blondine in `n swart spanbroek met sigaret tussen die vingers (sigaret in `n eetplek? En ook seker Afrikaans? Regtig? of net in die kop van die verslaggewer, wonder `n mens.)
Daar is geen ander nasie op aarde waarvan ek weet wat homself so honend afkraak soos ons nie. Ek het nog nêrens gesien dat `n Amerikaner die tipiese mede-Amerikaner as `n hillbilly beskryf nie, of `n Engelsman sy mede-Engelsman as `n redneck nie. Daar word wel neerhalend na hierdie minderheids groepe verwys, normaalweg as hoe normale Amerikaners nie is nie, of as voorbeeld van hoe `n individu hom nie moet gedra nie.
By ons is dit `n soort van nasionale sport om na ons eie mense, die normale, gemiddelde Afrikaner, te verwys as onverfynde, onbeskaafde, agterlike, suipende haters van swart mense.
Waarom haat ons ons self so? Is hierdie agterlike mense nie ook maar `n klein minderheid onder ons nie, ons eie hillbillies/vlaktejannies waarvoor ons skaam is, maar wie se bestaan ons nie kan ontken nie?
Wat van ons eie mense wat top- en middelbestuursposte beklee, wat in gegoede voorstede woon, of wat hulle eie besighede of boerderye suksesvol bedryf, ons uitmuntende Afrikaanse akademici en wetenskaplikes? Is hierdie mense dan nie die gesig van die gewone, moderne (meerderheid) Afrikaner nie? Is dit nie hierdie mense wat `n Nelspruit en `n Pretoria en Kaapstad moontlik gemaak het nie, wat `n moderne, eerstewêreldse Suid-Afrika moontlik gemaak het nie? Mag ons nie trots wees op wat ons, die Afrikaner hier vermag het nie?
Maar nee, selfs hierdie mense word deur ons verguis. Ons spot met die ryk Afrikaners van Waterkloof, met die ouens in hulle Toskaanse Villas en hulle BMW’s wat dink hulle is “opstairs,” wat dink hulle poep laventel. Ons praat neerhalend van hulle as “Boere” en “plasies.”
Ons verkies om veragtend van `n “skisofrene” Nelspruit te praat, die dorp waar die suipende “Boere” nie van sokker hou nie, waar die eks-polisieman glo sy vrou verbied het om kaartjies vir die sokker te koop omdat hy nie baie van swartes hou nie.
Kan `n Volk wat homself so onwaardig, so bespotlik ag, bly voortbestaan? Is dit wenslik dat `n Volk wat so ooglopend onwel is, bly voortbestaan?
Posted in Louwie | Tagged Afrikaner, Boerevolk, Hillbillies | 10 Kommentaar	10 Responses
op Julie 2, 2010 at 10:20 nm Joh
Is voorwaar ‘n vreemde verskynsel. En dan kom ‘n sogenaamde Antwoord om die kersie oppie koek te sit. Miskien het dit iets te doen met globalisering. Die grootste gros Afrikaners het tred gehou met die tendens van globalisering en dus by die behoefte om ‘n baie sterk groeps-identiteit te handhaaf verby gesteek. Snaaks genoeg was dié vermoë een vannie kenmerke vannie Hollanders, Franse en Duitsers waarvan ons afstammelinge is. Net soos ons voorvaders die geledere van hulle eie nasies in Europa verlaat het om in die vreemde Afrika ‘n anner lewe te kom begin, netso sal ons nasate ook die Afrikaner-identiteit hopelik ontgroei en ‘n bydrae lewer tot die algemene vooruitgang vannie mensdom. Nie deur vreesbevange aan ‘n uitsluitende identiteit vas te klou nie, maar deur juis voort te bou op die goeie eienskappe daarvan en die proses van ontwikkeling voort te sit. Dis presies wat die meerderhied Afrikaners doen.
Siende dat hierdie meerderheid so onopmerklik saam vloei met die globaliseringsproses, is daar bitter min nuuswaardigheid aan hulle handel en wandel. Vir die media het hulle geen waarde nie. Wat egter wel goed inpas mettie media se ewigdurende behebtheid met die negatiewe en sensasionele is die lawaai wat ‘n klein hainkievol extremiste maak – diegene wattie kan deelneem anie globaliseringsproses nie as gevolg van hulle uitgediende verkogtheid aan ‘n uitsluitende groeps-identiteit. Die ETs en Dan Roodts wat uitgesproke is en hulle volgelinge wat, net soos die ANC se onnersteuners, ondenkend deur oratiese emosie en die groeps-gebondenheid meegesleur word. En mense soos Deon Lamprecht wie se bestaan afhanklik is vannie media moet eenvoudig die nuuswaardige (lees negatiewe en sensasionele) koop en herverkoop om anie lewe te bly. Een Vlaktejannie het baie groter nuuswaardigheid as 100 ingenieurs, of 100 vloererende boere, of 100 onnerwysers. Miskien moet ons nie die beeld wat die media vannie Afrikaner voorhou as normatief, aanvaar nie. Die 100,000 Afrikaners wat in Engeland bly, of die 50,000 in Australië se hoogaangeskrewenheid in hulle nuwe omgewings sê baie meer omtrent die meerderheid Afrikaners as wat ons eie media doen. ‘n Paar geslagte vorentoe sal hulle so deel wees van die samelewing daar dat hulle, net soos ons, nie veel sal terugkyk na waar hulle vandaan gekom hettie. Onthou ons nog vir Holland?
op Julie 3, 2010 at 12:18 nm Antie Koekie
Goed gskryf, albei van julle. Dit is so waar, dit is regtig ‘n nasionale sport om ons self en ons mense so af te kraak. Ons is wragtag ‘n unieke ou volkie!
op Julie 3, 2010 at 8:35 nm Louwie
`n Goeie punt wat jy maak Joh. Gee `n ander, bevrydender perspektief op die situasie. Wilber se wegbeweeg van etnosentries na wêreldsentries is dan weer hier ter sprake.
Ek het nog altyd gehoop en geglo dat die mens sal kan wegkom van goed soos primêr Afrikaner wees, Duitser wees en Zoeloe wees na suiwer menswees, wat ons tog eerstens is, en dan kom al die ander (verdelende) eienskappe soos stam en clan en kleur en taal en geloof en Volk by en die bloed loop oor “ons” wat reg en goed is en “hulle” wat `n klomp barbaarse bliksems is.
“Onthou ons nog Holland?”
Natuurlik onthou ek nog Holland. Ek het daai tyd sulke oulike lang blonde vlegsels met strikkies gedra, en sulke pragtige pienk klompies en geblomde rokkies. Maar dit is nou lank gelede, rondom 1652? Goeie tye gewees. Net ons op ons klein ou eilandjie!
Dankie Antie Koekie. Ja, die mens bly maar `n vreemde ding, en ons eie mense soms skokkend so.
op Julie 5, 2010 at 11:52 vm demoerin
Die koerantskrywers moet ook maar dikwels gruwelik veralgemeen om wel iets in druk te kry, en dit sluit die in wat kommentaar lewer en briewe skryf ook.
Dis sad as mense gebrandmerk word oor hoe hulle lyk, nog erger as die bordjie om die nek gehang word oor hulle Afrikaand praat. Ek wens mense wil eers die moeite doen om iemand te ontmoet voor hulle links en regs beledigings uitdeel. Jy moet ‘n baie lae selfbeeld hê om so op te tree. Poepholle!
op Julie 5, 2010 at 1:07 nm Joh
DMI, ek neem aan jy het al daai poepholle ontmoet? 😉
op Julie 7, 2010 at 9:47 vm demoerin
Mens kry hulle orals… soos kakiebos vervuil
op Julie 7, 2010 at 1:11 nm Nadenker
Die ding is om ‘n positiewe selfbeeld te hê sonder om die “ander” slegter te laat lyk, en ook om ‘n eerlike gesprek te voer met jou eie mense se verlede en daaruit te leer. Kyk bv hierdie Sondag waar dit blyk dat van die Voortrekkers in slawehandel betrokke was. Skokkend. Maar dit maak nie van ons slawehandelaars vandag nie. Baie van ons mense is heel gelukkig om rugby in Soweto te gaan kyk en by sjebeens te gaan kuier. Dit spreek ook boekdele waar die Afrikaner se hart vandag staan.
op Julie 8, 2010 at 9:59 nm Louwie
Nadenker, dit was een van die redes waarom die Boere destyds uit die Kaap uit weg is. Hulle wou nie die slawe opgee nie.
Ek het nie die artikel gelees nie, wou nog toe gooi Ma die koerant in die asblik.
Die ding is, dit staan op papier dat hulle slawe besit het, maar daar staan niks oor die verhouding tussen eienaar en slaaf nie. Ek het iewers gelees dat van die slawe terug gegaan het Kaap toe, maar weer later na hulle eienaars terug is. Dit is nie asof hulle met kettings aan die wa vasgebind was nie. Baie mense het hulle slawe baie goed behandel.
Dis maar soos die storie oor die boere en hulle werkers vandag. Daar is mense wat maak asof alle boere wreedaards is en hulle werkers soos diere behandel. Daar is politieke munt uit te slaan.
My eie ondervinding vandag tussen die boere, en daar waar ek op die plaas grootgeword het, is dat daar `n baie goeie verhouding tussen boere en hulle werkers is. Die mense gee om vir mekaar, nog al die jare, selfs onder apartheid was dit so.
Politiek bedonder baie wat goed is tussen mense.
Soos jy sê, as jy `n goeie selfbeeld het, het jy nie nodig om ander te laat sleg lyk om goed te voel oor jouself nie. Ongelukkig is daar onder swart en wit nog baie wat nie goed voel oor hulleself nie. Dit is wat ons die afgrond in stuur, al blasend op ons vuvuzelas.
op Augustus 16, 2016 at 10:30 vm Petrus Boshoff
Bly tog net weg van Joorejoernalistiek of hul lakei joernaliste en die gesang klink al klaar beter…..!
op Augustus 17, 2016 at 3:09 nm Louwie
Sjoe Petrus, jy gaan haal die een vêr terug (2010). Het al skoon vergeet dat ek dit geskryf het. Maar welkom op ons werf.
Verskoon as ek dom is. Presies wat bedoel jy met Joorejoernalistiek?